
Nr. 22/471


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.50/2003 pentru ratificarea Acordului-cadru de împrumut dintre România şi Banca de Dezvoltare a Consiliului Europei, semnat la Bucureşti la 14 mai 2003 şi la Paris la 22 mai 2003, cu care comisia noastră a fost sesizată în fond cu adresa Biroului Permanent nr.533 din 11 septembrie 2003.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei de urgenţă a Guvernului nr.50/2003 pentru ratificarea Acordului-cadru de împrumut dintre România şi Banca de Dezvoltare a Consiliului Europei, semnat la Bucureşti la 14 mai 2003 şi la Paris la 22 mai 2003
Cu adresa nr.533 din 11 septembrie 2003, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.50/2003 pentru ratificarea Acordului-cadru de împrumut dintre România şi Banca de Dezvoltare a Consiliului Europei, semnat la Bucureşti la 14 mai 2003 şi la Paris la 22 mai 2003.
La întocmirea raportului s-a avut în vedere avizul Consiliului Legislativ.

La lucrările comisiei au participat 23 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a Guvernului nr.50/2003 pentru ratificarea Acordului-cadru de împrumut dintre România şi Banca de Dezvoltare a Consiliului Europei, semnat la Bucureşti la 14 mai 2003 şi la Paris la 22 mai 2003, în şedinţa din 17 septembrie 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, precum şi ai Ministerului Culturii şi Cultelor, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 4 septembrie 2003.


Prezentul proiect de Lege face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Experţi parlamentari:

          Bărdiţă Mariana
          Popescu Luminiţa

